ธนบัตรไทยได้รับรางวัลยอดเยี่ยมปีนี้
ธนบัตรชนิดราคา 1,000 บาทฉบับปัจจุบันได้รับรางวัลธนบัตรที่ดีที่สุดของภูมิภาคในปีนี้ เนื่องจากมีความสวยงาม ป้องกันการปลอมแปลงยอดเยี่ยม และสะท้อนวัฒนธรรมไทย
11 ธ.ค. 2558

ธนบัตรชนิดราคา 1,000 บาทฉบับปัจจุบันได้รับรางวัลธนบัตรที่ดีที่สุดของภูมิภาคในปีนี้ เนื่องจากมีความสวยงาม ป้องกันการปลอมแปลงยอดเยี่ยม และสะท้อนวัฒนธรรมไทย
นายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งประเทศไทย(ธปท.) เปิดเผยว่า ธนบัตรชนิดราคา 1,000 บาท แบบปัจจุบันหรือแบบ 16 ชนะเลิศรางวัล ธนบัตรที่ดีที่สุดในภูมิภาคประจะปีนี้ หรือ The Best Regional Banknote of the Year 2015 ในการประชุมนานาชาติ ว่าด้วยการพิมพ์สิ่งพิมพ์มีค่า (High Security Printing Asia 2015) ซึ่งในปีนี้ จัดขึ้นที่ กรุงจาการ์ต้า ประเทศอินโดนีเซีย เมื่อวันที่ 8 ธ.ค.ที่ผ่านมา
ทั้งนี้ ธนบัตรที่ชนะเลิศรางวัลดังกล่าวนี้ ต้องมีความสวยงาม ใช้เทคโนโลยีชั้นสูงในการผลิต มีลักษณะต่อต้านการปลอมแปลงที่ยอดเยี่ยม และที่สำคัญต้องสะท้อนเอกลักษณ์และคุณค่าทางวัฒนธรรมได้เป็นอย่างดี
สำหรับธนบัตรแบบ 16 ของประเทศไทยธปท.ได้จัดทำขึ้นเพื่อเฉลิมพระเกียรติและสื่อเรื่องราวพระราชกรณียกิจอันสำคัญของพระมหากษัตริย์ไทย ซึ่งมีเทคโนโลยีต่อต้านการปลอมแปลงที่ทันสมัย เพื่อให้ประชาชน รวมถึง ผู้บกพร่องทางสายตาสามารถตรวจสอบได้ง่าย